|  |  |
| --- | --- |
| **Kápolnásnyék Község Önkormányzat** **2475. Kápolnásnyék, Fő utca 28.****Tel.: 22/574-100, Fax: 22/368-018****e-mail: hivatal@kapolnasnyek.hu** |  |

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: Vörösmarty Sportegyesület támogatási kérelme

Készítette: Vadasné Frideczki Magdolna pénzügyi irodavezető

Az előterjesztéssel kapcsolatos törvényességi észrevétel:

Rendelet

**Határozat** normatív

 hatósági

 x **egyéb**

A döntéshez **egyszerű x**

 minősített többség szükséges.

Az előterjesztés a kifüggesztési helyszínen közzétehető:

 igen x

 nem

**Az előterjesztést nyílt ülésen kell tárgyalni. x**

Az előterjesztést zárt ülésen kell tárgyalni.

Az előterjesztés zárt ülésen tárgyalható.

A Képviselő-testület 2018. május 28-án megalkotta az 5/2018.(V.29.) önkormányzati rendeletét az államháztartáson kívüli forrás átadás-átvételének rendjéről. Az önkormányzat támogatja a civil szervetek kultúra, sport, közművelődés, a szociális tevékenység, a természeti és épített környezet megóvása, az egészséges életmód, a hagyományápolás megteremtése, közrend, közbiztonság védelme terén végzett tevékenységét.

A Vörösmarty Sportegyesület részére a képviselő-testület a benyújtott pályázat alapján 1.000.000 Ft támogatást biztosított.

Az állami adófelajánlások segítséget nyújtottak a sportegyesület működéséhez, de ez elszámolási kötöttségű és 25 % önrész igényel.

Sziládi István Elnök Úr azzal a kéréssel fordult a Tisztelt Képviselő-testülethez, illetve Polgármester Úrhoz, hogy további 1.000.000 Ft összeggel támogassa a Vörösmarty Sportegyesületet, mely segítséget nyújtana az önrész egy részének biztosítására. Ezen felül a Balassa út 21. szám alatt található sportpályára szeretnének játszótéri elemeket is felállítani, ahol az ott sportoló gyerekek kisebb testvérei is játszhatnának, valamint a pályavilágítást is továbbfejlesztenék a Szent Gellért téri pályán.

A Vörösmarty Sportegyesület részére az önkormányzat a műfüves pályát térítés ellenében biztosítja, így a többlettámogatás a befolyt többletbevétel terhére biztosítható.

 Tisztelettel

 Podhorszki István

 polgármester

Címzett: Kápolnásnyéki Község Önkormányzata

Polgármesteri Hivatal, Kápolnásnyék, Fő u. 28.,

Feladó: Kápolnásnyék Vörösmarty Sportegyesület, 2475, Kápolnásnyék Szent Gellért tér 15.

Tárgy: Önkormányzati támogatás kérelme Sportegyesület támogatásár a Pályázati elszámolásához

Tisztelt Podhorszki István Polgármester

Tisztelt Önkormányzati Képviselő Testület!

Tisztelt Képviselő Hölgyek és Urak!

A Kápolnásnyék Vörösmarty Sportegyesület labdarúgó szakosztálya kilenc csapattal képviseli Tóvill-Kápolnásnyék néven Fejér megyében községünket. 124 igazolt sportolónk van, akik heti rendszerességgel részt vesznek az edzéseken, a bajnoki küzdelmekben. Már az óvodás korosztálynak és az alsó tagozatos gyermekeknek is nagyon magas színvonalú alkalmakat tarthatunk. A Balassa utca végi pálya is tökéletesen működik.

Ennyi gyermeknek, fiatalnak és felnőttnek a versenyszerű sportoltatása rendkívüli időt, pénzt és önkéntességet igényel. Ennyi gyermeket állami támogatás nélkül nem is tudnánk sportoltatni. Az elmúlt a 2019/2020-as sportszezonban az EON adófelajánlásából kifolyólag volt lehetőségünk, hogy ez sikerülhetet. A 2020/2020 éppen folyó sportszezonban pedig a helyi PAUGER Kft adófelajánlása teszi lehetővé, hogy fiataljaink két csapattal is vezetik a bajnokságot. Valamint a Felnőttek újonc létükre a Megyei Elsőosztályú bajnokságban 5. helyezettek.

Az állami adófelajánlásokkal az egyesületünknek el kell számolni nagyon szigorúan. 25% önrészt igényel. Az Önkormányzat ebben az évben tovább csökkentette a sportegyesület támogatását 1,3 millió forintról 1 millió forintra. Először is szeretnénk megköszönni, hogy egyáltalán fontosnak tartják, hogy 1 millió forinttal támogassák ennek a 140 főnek a versenyeztetését. Tisztelettel kérjük Önöket, hogy legalább az önrész egy részét segítsék, hogy elérje az önkormányzati támogatás. Ezért szeretnénk Önöket megkérni, hogy további 1 millió forinttal támogassák a sportegyesületet. Az önrészhez szükséges további pénzekhez a sportegyesület jegyértékesítésekből, bérletértékesítésekből, szponzorációs támogatásokból van módja, amikért már köszönetet mondtunk a KISBÍRÓ helyi újságban is.

Az 1 millió forintot nemcsak versenyeztetésre szeretnénk felhasználni, hanem a Balassa út 21 szám alatt található sportpályára szeretnénk játszótéri elemeket felállítatni, ahol az ott sportoló gyerekek kisebb testvérei is boldogan tölthetnek el időt. Valamint szeretnénk a pályavilágítást tovább fejleszteni a Szent Gellért téri pályán.

Megértésüket és eddigi támogatásukat is megköszönve maradunk tisztelettel küzdve a falu jólétéért:

Kápolnásnyék, 2020. október 28.

elnök

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármesterének**

**…/2020. (XI....)**

**határozata**

**a Vörösmarty Sportegyesület támogatásáról**

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.11.04. napjától hatályban van a veszélyhelyzet kihirdetéséről szóló 478/2020. (XI. 3.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fentiekre tekintettel Kápolnásnyék Község Polgármestere az alábbi döntést hozom:

Kápolnásnyék Község Önkormányzatának Képviselő-testülete 5/2018.(V.29.) államháztartáson kívüli forrás átadás-átvételének rendjéről szóló önkormányzati rendeletében foglaltak alapján a 2020. évi költségvetésben a többletbevételek terhére a Vörösmarty Sportegyesület részére további 1.000.000 Ft összegű támogatást állapítok meg.

Felkérem a jegyzőt és a pénzügyi irodavezetőt, hogy a határozatom végrehajtásához szükséges intézkedéseket haladéktalanul tegye meg. A támogatásban részesített szervezettel a felhasználás módjára, feltételeire és elszámolás rendjére vonatkozó támogatási szerződést készítse elő, és a szerződéskötést követően intézkedjen a támogatási összeg kifizetéséről.

A határozat végrehajtásáért felelős: Szabóné Ánosi Ildikó, Vadasné Frideczki Magdolna

A határozat végrehajtásának határideje: azonnal

Kápolnásnyék, 2020. november 20.

K.m.f.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |